CELEX: C2006/096/13
Language: hu
Date: 2006-04-22 00:00:00
Title: C-104/06. sz. ügy: Az Európai Közösségek Bizottsága által a Svéd Királyság ellen  2006. február 22-én  benyújtott kereset

22.4.2006   
            
            
               HU
            
            
               Az Európai Unió Hivatalos Lapja
            
            
               C 96/7
            
         Az Európai Közösségek Bizottsága által a Svéd Királyság ellen 2006. február 22-én benyújtott kereset
   (C-104/06. sz. ügy)
   (2006/C 96/13)
   Az eljárás nyelve: svéd
   Az Európai Közösségek Bizottsága (képviseli: L. Ström van Lier és R. Lyal, meghatalmazotti minőségben) 2006. február 22-én keresetet nyújtott be az Európai Közösségek Bíróságához a Svéd Királyság ellen.
   Az Európai Közösségek Bizottsága keresetében azt kéri, hogy a Bíróság:
   
               1)
            
            
               állapítsa meg, hogy mivel olyan adójogszabályokat fogadott el és tartott hatályban, amelyek szerint a tulajdonos használatában álló ingatlan eladásából származó tőkejövedelem után csak akkor lehetséges a halasztott adófizetés, ha az adóalany e helyett új ingatlant vásárol, és ha mind az eladott, mind a megszerzett ingatlan Svédország területén található, a Svéd Királyság nem teljesítette az EK 18., 39., 43. cikkből, és 51. cikk első bekezdéséből, valamint az EGT-megállapodás 28., 31. és 40. cikkéből eredő kötelezettségeit.
            
         
               2)
            
            
               kötelezze a Svéd Királyságot a költségek viselésére.
            
         Jogalapok és fontosabb érvek:
   A svéd jövedelemadó-törvény rendelkezéseket tartalmaz az ingatlan magántulajdon eladása utáni halasztott adófizetésre, és az azzal kapcsolatos jogokra vonatkozóan. Az adóalany elhalaszthatja az adófizetést, ha olyan [ingatlan] értékesítéséből származó bevételt számol el, ahol svédországi állandó lakóhelye volt, és ennek helyébe svédországi ingatlant vásárolt, vagy szándékozik vásárolni, és oda beköltözött, vagy beköltözni szándékozik. Nem megengedett azonban a halasztott adófizetés abban az esetben, ha az eladott és újonnan vásárolt ingatlan nem Svédország területén található. A fenti feltételek egyértelmű akadályát képezik az EK-Szerződésben és az EGT-megállapodásban gyökerező alapvető szabadságok gyakorlásának.
   A svéd jogszabályok nem biztosítják megfelelően a svéd adórendszer egységességét, mivel az egyes adóalanyok szempontjából nincs összefüggés a pénzügyi előny (a halasztott adófizetés), és ennek az előnynek az ugyanannak az adó-megállapításnak a keretében történő adókivetés általi ellentételezése között. A svéd jogszabályok mindenféleképpen aránytalanok az általuk elérni kívánt célhoz képest.